laion/Wikipedia-Exotic huggingface dataset:
ועידת המרידיאן הבין-לאומית

ועידת המרידיאן הבין-לאומית נערכה באוקטובר 1884 בוושינגטון, ארצות הברית, והתכנסה כדי לקבוע מוסכמה בינלאומית לקו מרידיאן. הכנס נערך לבקשתו של נשיא ארצות הברית צ'סטר ארתור. נושא הכנס היה בחירה של "מרידיאן (קו אורך) כנקודת ייחוס אפס משותפת של קווי אורך והגדרת סטנדרטים של חישוב זמן ברחבי העולם". הוועידה הביאה לבחירת קו גריניץ' כסטנדרט בינלאומי למעלות אורך, כאשר הוא מוגדר כנקודת אפס. בוועידה השתתפו 26 מדינות שיוצגו על ידי 41 נציגים. האימפריה האוסטרו-הונגרית האימפריה האוסטרו-הונגרית ברזיל (1870–1889) האימפריה הברזילאית צ'ילה צ'ילה קולומביה קולומביה קוסטה ריקה קוסטה ריקה דנמרק דנמרק (נעדרה) צרפת צרפת הקיסרות הגרמנית הקיסרות הגרמנית בריטניה כולל נציגים: הודו הבריטית הראג' הבריטי קנדה (1868-1921) קנדה הבריטית גואטמלה גואטמלה הוואי הוואי איטליה (1861–1946) איטליה יפן יפן ליבריה ליבריה מקסיקו מקסיקו הולנד הולנד האימפריה העות'מאנית האימפריה העות'מאנית פרגוואי (1842–1954) פרגוואי רוסיה רומנוב שושלת רומנוב אל סלוודור הרפובליקה הדומיניקנית הרפובליקה הדומיניקנית האיחוד השוודי-נורווגי האיחוד השוודי-נורווגי שווייץ שווייץ ארצות הברית ארצות הברית של ונצואלה מדיה וקבצים בנושא ועידת המרידיאן הבין-לאומית בוויקישיתוף
מנאנדרוס (פירושונים)

מנאנדרוס (ביוונית: Μένανδρος, מננדרוס במלעיל דמלעיל – ההטעמה בהברה הראשונה) הוא שם יווני שמשמעותו "גבר איתן". האם התכוונתם ל... מנאנדרוס (342 - 291 לפנה"ס) - מחזאי יווני מנאנדרוס (גנרל) (אנ') (המאה ה-4 לפנה"ס) – קצין בצבא אלכסנדר מוקדון מנאנדרוס מאפסוס (תחילת המאה ה-2 לפנה"ס) – היסטוריון של צור, לבנון מנאנדרוס הראשון (אנ') (המאה ה-2 לפנה"ס) – מלך הודו-יווני (אנ') מנאנדרוס השני (אנ') (תחילת המאה ה-1 לפנה"ס) – מלך הודו-יווני מנאנדרוס (גנוסטי) (אנ') (המאה ה-1 לספירה) – מנהיג גנוסטי המוזכר אצל אבות הכנסייה מנאנדרוס רטור (סוף המאה ה-3) – רטוריקן יווני מנאנדרוס פרוטקטור (המאה ה-6) – היסטוריון ואתנוגרף ביזנטי בית מנאנדרו (אנ') בפומפיי מנאנדרוס (פרפר)
נאוי גרופ

נאוי גרופ בע"מ, שבעבר נקראה קבוצת אחים נאוי בע"מ, היא חברה ציבורית העוסקת באשראי חוץ-בנקאי. פעילות החברה מתמקדת במתן פתרונות פיננסיים למגזר העסקי. החברה נסחרת בבורסה לניירות ערך בתל אביב והיא הגדולה בישראל בתחום המימון החוץ-בנקאי, עם תיק אשראי שהגיע בסוף 2021 ל-2.6 מיליארד שקל. החברה הוקמה בשנת 1983, על ידי האחים שאול ודורי נאוי. משפחת נאוי, ששורשיה בעיראק, עוסקת ביוזמות פיננסיות שנים רבות. החברה המשפחתית שהוקמה על ידי יעקב נאוי (אביהם של שאול ודורי) ואחיו ששון עסקה בעיראק במסחר בבדי צמר ובבנקאות. היא קישרה בין הקהילה היהודית למערכת הבנקאות העיראקית וניהלה מערכת יחסים קרובה עם משפחת ספרא. בשנת 1951 עלתה המשפחה לארץ, ששון נאוי הקים בישראל, בשותפות עם אליהו חורי, את "קופת מלווה וחיסכון ליוצאי עיראק", שבשנת 1976 נמכרה לבנק לאומי, ואת "ששון נאוי ובניו מימון והשקעות". בני הדור השני פעילים בעסקי הבנקאות מ-1983. בשנת 2004 רכשו האחים את "הבנק העולמי להשקעות" ממשפחת אדלר, בנק קטן בפתח תקווה שנקלע לקשיים, והכניסו לתוכו את עסקי המימון שלהם. בספטמבר 2010 רכשה החברה את השליטה בשלד הבורסאי "גולדן אקוויטי", והחלה בפעילותה כחברה ציבורית בינואר 2011. האחים נאוי היו הראשונים מתחום הממסרים הדחויים (נכיון שיקים) שנכנסו לבורסה. בשנת 2016 גייסה החברה כ-500 מיליון ש"ח בהנפקת איגרות חוב ומימון החברה נהפך מבנקאי בלבד לכזה שכולל גם גיוסי חוב. במאי 2024 שינתה החברה את שמה מקבוצת אחים נאוי לשם הנוכחי, נאוי גרופ. פעילותה של החברה כוללת מתן פתרונות פיננסיים מבוססי מימון ואשראי חוץ בנקאי. פעילותה העיקרי מתמקד במתן אשראי לחברות מסחריות, עם הצטרפותה לבורסה התמקדה החברה בממסרים לצד שלישי, אך כיום 75% מפעילותה הם ממסרים עצמיים. החברה מתחרה בשוק האשראי העסקי, כתוצאה מכך פחתה ריבית האשראי שהיא מעמידה ללקוחותיה. בעת שהחלה בפעילותה כחברה ציבורית החזיקו האחים ב־85% ממניות החברה. מאז בהדרגה החלו האחים נאוי לצמצם את אחזקתם בחברה והקטינו את אחזקתם ל־34.5%. במאי 2020, שאול נאוי מכר לאחיו דורי את מניותיו בחברה והודיעה על פרישה מניהולה בסוף השנה. במהלך שנת 2021 קיבל דורי נאוי היתר שליטה מרשות שוק ההון והגדיל את אחזקותיו בקבוצה ל-52.64%. אתר האינטרנט הרשמי של נאוי גרופ נאוי גרופ בע"מ, באתר הבורסה לניירות ערך בתל אביב נאוי גרופ בע"מ, באתר "מאיה" נאוי גרופ בע"מ, באתר גלובס נאוי גרופ, באתר Crunchbase (באנגלית) כתבות על האחים נאוי, באתר "גלובס" שניר הנדלר ויניב רחימי, גוונים של אפור, באתר כלכליסט, 14 במאי 2013 קבוצת אחים נאוי בע"מ: נתונים כספיים באתר מאי"ה. קבוצת אחים נאוי - מצגת לשוק ההון - נובמבר 2021, באתר מאי"ה עופר אדרת, הרוכל מבגדאד שהיה לאשף הפיננסי של הבורסה, באתר הארץ, 23 באוקטובר 2014 רשימת המוסדות הבנקאיים והכספיים בישראל ליום 31 בדצמבר 1964 , הַבֹּקֶר, 18 במרץ 1965 מיכאל רוכוורגר, חברת גולדן אקוויטי העוסקת בניכיון צ'קים בדרך לבורסה בתל אביב, באתר TheMarker‏, 12 בספטמבר 2010 שלי אפלברג, חברת ניכיון הצ'קים נאוי הגדילה הרווח הנקי ל-25.4 מיליון ש', באתר TheMarker‏, 13 באוגוסט 2012 מיכאל רוכוורגר, אחים נאוי מתכננת לגייס 600 מיליון שקל בהנפקת אג"ח, באתר TheMarker‏, 6 בינואר 2016 הודעה על שינוי שם, באתר "מאיה", 27 במאי 2024 אביב לוי, ‏שאול נאוי מכר לאחיו דורי את מניותיו בחברה ופורש מניהולה, באתר גלובס, 27 במאי 2020
נוכל (מבוכים ודרקונים)

נוכל (באנגלית: Rogue) או גנב (Thief) הוא אחד ממקצועות השחקן הבסיסים במשחק התפקידים "מבוכים ודרקונים" על מהדורותיו השונות. כשרונותיו העיקריים של הגנב הם יכולת ההתגנבות שלו ואמצעי התחבולה שלו עקב היותו חשאי וזריז. בנוסף, הוא גם טוב בהתקנת מלכודות, ניטרולן, פריצת מנעולים והתקפה מפתיעה. למרות השם שניתן לדמות זו, לא כל הדמויות הזריזות והחמקניות מסוג זה הן גנבים. למשל, מרגלים בעלי התכונות החמקניות והחשאיות נחשבים למקצוע הנוכלות אף על פי שאינם גנבים. לנוכלים יכולת למידה רבה, כך הם יכולים להתמקד ברכישת מיומנויות רבות יותר ביחס למקצועות קרביים אחרים. נוכל יכול להנחית מכה חזקה באופן פתאומי על יריבו או לתת חבטה ב"עקב אכילס" ולגרום נזק רב הרבה יותר על אף שכוחו הפיזי אינו גדול. נוכלים אינם יכולים להטיל לחשים וקסמים, אך הם יכולים להשתמש במגילות ובחפצים קסומים אחרים. זריזות חשובה מאוד לנוכל, משום שהיא משפיעה על המיומנות. נוסף על כך, נוכל לא נוהג לעטות שריון כבד שיספק לו הגנה משום שהדבר גורם לו להיות פחות זריז ומכביד עליו. תבונה חשובה גם היא, שכן הנוכל זוכה ליותר נקודות מיומנות בזכותה. בניגוד לחלק מבעלי מקצוע אחרים, הנוכלים אינם מרגשים חיבה גדולה כלפי נוכלים אחרים ואינם משתפים איתם פעולה באופן מובהק, אלא רק למדו שלא כדאי לסמוך על נוכלים אחרים אפילו יותר מכל אחד אחר. נוכל בדרך כלל מתמקד בכלי נשק המאפשרים התגנבות שקטה כגון אקדח, קשת ופגיון. נוכלים עשויים להשתמש בשריונות קלים אשר לא יפריעו להם לנוע, אך לרוב לא ישתמשו במגינים. בעברית - ספר הבסיס של פאת'פיינדר בעולמות פראיים באנגלית - ספר החוקים לשחקן של מבוכים ודרקונים מהדורה חמישית
אנטונלה מולרוני

אנטונלה מולרוני (באיטלקית: Antonella Mularoni, נולדה ב-27 בספטמבר 1961) היא פוליטיקאית סן מרינזית. אנטונלה מולרוני נולדה ב-27 בספטמבר 1961 בסן מרינו, עיר הבירה של סן מרינו. ב-1986 סיימה מולרוני את לימודי המשפטים שלה באוניברסיטת בולוניה וקיבלה תואר בוגר, מיד לאחר שסיימה את הלימודים הצטרפה למרכז המפלגה הנוצרית-דמוקרטית הסן מרינזית, היא עסקה בעיקר בתחום החקיקה בנושא השוויון. כבר באותה השנה אישרה המועצה הכללית הסן מרינזית חוק בנושא התא המשפחתי שמולרוני הציעה. בשנת 1987 כיהנה מולרוני בתפקיד במחלקת המדינה לאוצר ותקציב מטעם מפלגתה. בין השנים 1987 ל-1990 כיהנה מולרוני כשרת התפוצות הסן מרינזית. בין השנים 1989 ל-1990 היא ייצגה את סן מרינו במועצת אירופה. דעותיה של מולרוני הוטו שמאלה עם השנים והיא עברה לבסוף למפלגת הברית העממית-דמוקרטית הסן מרינזית. לאחר שעברה מפלגה נבחרה מולרוני לפרלמנט הסן מרינזי בשנת 1993 וסיימה את תפקידה בו בשנת 2001. לאחר סיום התפקיד בפרלמנט היא כיהנה כשופטת מטעם סן מרינו במועצת זכויות האדם האירופית, שבסיסה בשטרסבורג בשנים 2001–2007. בשנים 1993–2008 כיהנה מולורני כנשיאת מפלגתה. ב-2008 היא נבחרה מטעם מפלגתה להיות שרת החוץ של סן מרינו, היא נכנסה לתפקיד ב-4 בדצמבר באותה השנה. ב-2012 הסתיימה כהונתה של מולרוני כשרת חוץ והיא חזרה למפלגה הנוצרית-דמוקרטית, היא נבחרה מטעמה לתפקיד הקפיטן העוצר של סן מרינו וכיהנה בו חצי שנה, מה-1 באפריל עד ל-31 באוקטובר 2013. איטליה איטליה - אות מסדר ההצטיינות של הרפובליקה האיטלקית, 13 ביוני 2014. מדיה וקבצים בנושא אנטונלה מולרוני בוויקישיתוף Third Annual San Marino-UNICEF Awards honour children’s advocacy groups, אתר UNICEF. תעמולה לבחירות 2008 בה משתתפת אנטונלה מולרוני, אתר יוטיוב. Scheda di Antonella Mularoni(הקישור אינו פעיל), באתר הפרלמנט הסן מרינזי. FEMALE PRESIDENTS Declaration by Secretary of State Antonella Mularoni with regard to the judicial proceedings involving the Cassa di Risparmio Bank, אתר ממשלת סן מרינו, 2009 San Marino, Antonella Mularoni e Denis Amici eletti Capitani Reggenti, סן מרינו פיקסינג, 21 במרץ 2013 Sito web del Quirinale: dettaglio decorato.
יחסי צ'אד–רומניה

יחסי צ'אד-רומניה הם היחסים הדיפלומטיים שבין רפובליקת צ'אד לבין רומניה. היחסים בין שתי המדינות כוננו ב-15 ביולי 1969. באותה השנה נחתם הסכם סחר בין שתי המדינות, ובשנת 1971 נחתם הסכם נוסף בנושא שיתוף פעולה בתחום הטכנולוגיה. למרות ההסכמים שנחתמו הסחר הבילטרלי בין שתי המדינות הוא מזערי. בנובמבר 2007 שלחה רומניה משלחת של 120 חיילים לדרום צ'אד ולרפובליקה המרכז אפריקאית במסגרת כוח שמירת השלום של האומות המאוחדות שם. גם לאחר שכוחות הצבא הרומניים נסוגו מצ'אד המשיכה רומניה לגנות את האלימות בצ'אד והאשימה בה את כוחות המורדים במדינה. באמצע 2008 אמר שר ההגנה והביטחון הרומני תיאודור מלסקאנו כי ארצו לא תשלח עוד כוחות לצ'אד וציינה כי המצב במדינה עובר את הקו האדום והיא לא מוכנה לקחת חלק במלחמה באזור. בדצמבר 2008 נעצר ברומניה רוצחו של בנו של הנשיא הצ'אדי אידריס דבי, ברהים דבי. אנשיו של דבי שפעלו באזור ירו עליו חצים מורעלים והרגו אותו. סריקות הדנ"א בזירת הרצח הותאמו לרוצח והוכרז רשמית כי הוא הרוצח. צ'אד מיוצגת ברומניה בדרג השגרירות באמצעות שגרירות שהיא מחזיקה בבוקרשט. רומניה אינה מיוצגת בצ'אד בדרג השגרירות אלא באמצעות השגרירות שלה בטריפולי, בירת לוב. דגלי רומניה וצ'אד נראים זהים זה לזה במבט ראשוני אך במבט מעמיק ניתן לראות כי הרצועה הכחולה והרצועה האדומה בדגל צ'אד כהים יותר מבדגל רומניה. רומניה השתמשה בדגל החל משנת 1866, וצורתו הוצגה כבר ב-1848, כשעוד נקראה ולאכיה. צ'אד החלה להשתמש בדגל בשנת 1960 לאחר קבלת עצמאותה מצרפת. באותם ימים הדגלים לא היו זהים עקב הטמעת סמל הרפובליקה הסוציאליסטית רומניה בתוך הדגל. עם זאת, הסמל הוסר בכל דגלי המדינה בשנת 1989, לאחר המהפכה הרומנית, בה הופל ניקולאה צ'אושסקו. הרומנים היו מודעים לקיום הדגל הצ'אדי הדומה ולדברי מנהיגים רומנים, נשיא צרפת, פרנסואה מיטרן, ניסה לשכנע את הרומנים לשנות את דגלם, אך לדברי נשיא רומניה, יון איליאסקו, הם היו אז עסוקים בדברים חשובים יותר. לדברי פטרה רומאן הנשיא הצרפתי הציע לרומנים לשמר את החור במרכז הדגל וכך להבדיל אותו מדגל צ'אד, אולם הרומנים לא קיבלו את ההצעה, גם משום שהחור באמצע דגל מונע ממנו להתנפנף וגורם לקריעתו. שגרירות צ'אד במוסקבה פנתה ב-2004, במחאה רשמית לאומות המאוחדות ותבעה לא להניף את דגל רומניה. התביעה הצ'אדית לא נענתה, כי רומניה בחרה בצבעי הדגל שלה קרוב למאה שנה לפני הקמת צ'אד. הדיווחים לא אושרו, אמנם נשיא רומניה יון איליאסקו מיהר להוציא הצהרה פומבית בה הוא מצהיר כי "הטריקולור הוא שלנו, לא נוותר על הדגל". חבר הפרלמנט הרומני מטין צ'רקז (Metin Cerchez) הציע ב-2001 להוסיף את סמל רומניה על הצבע הצהוב, כדי להבדיל את הדגל הרומני מדגלים דומים, אך הצעתו לא התקבלה. Republica CIAD, משרד החוץ הרומני "Romanian prime minister approves mission to Chad", אורכב מהמקור ב-30 בינואר 2008 "Romanian Foreign Ministry concerned about developments in Chad", בי בי סי, 5 בפברואר 2008 "Romania not sending troops to 2009 EU Chad mission" בי בי סי, 1 ביולי 2008 "Romanian Suspect Arrested In Killing Of Chad Leader's Son, מדיפקס, 9 בדצמבר 2008 Ministerul Afacerilor Externe, www.mae.ro România, acuzată de Ciad că i-a furat drapelul. Românii: de ce ne-ar păsa? Ciadul e prea departe (ברומנית) Ciadul acuză de 27 de ani că România i-a furat steagul (ברומנית) Şedinţa Camerei Deputaţilor din 18 mai 2004 (ברומנית) "'Identical flag' causes flap in Romania", בי בי סי, 14 באפריל 2004 Ţările cu drapelul asemănător României. Cât de uşor poate fi confundat steagul ţării noastre cu cel al unui stat african (ברומנית)
Eenie Meenie

Eenie Meenie הוא שיר של הזמר האמריקאי שון קינגסטון והזמר הקנדי ג'סטין ביבר. השיר נכתב על ידי קינגסטון, ביבר, קרלוס וסטיבן באתיי, בני בלנקו, מרקוס פלאסיוס וארנסט קלארק, והופק על ידי בלנקו. השיר פורסם במקור בתור הסינגל הראשון מתוך אלבום האולפן השלישי של קינגסטון, Back 2 Life, ב-23 במרץ 2010, אבל נמחק מסיבות לא ידועות. עם זאת, הוא נכלל באלבום My World 2.0.  השיר הגיע לעשירייה הראשונה בניו זילנד ובריטניה, ולעשרים המקומות הראשונים באוסטרליה, קנדה, אירלנד וארצות הברית. הווידאו קליפ הנלווה מציג את קינגסטון וביבר במסיבת בריכה בבית משותף, אשר נרדפים על ידי אותה נערה. השיר הושמע לראשונה ב-4 במרץ 2010, באתר האינטרנט של ראיין סיקרסט, והוא פורסם רשמית ב-23 במרץ 2010, ארצות הברית. השיר הוא בסגנון דאנס-פופ, עם השפעות של R&B ורגאיי. מידע על היצירה "Eenie Meenie" באתר מיוזיק בריינז סרטון השיר "Eenie Meenie" באתר יוטיוב http://www.aria.com.au/pages/httpwww.aria.com.aupageshttpwww.aria.com.aupageshttpwww.aria.com.aupagesARIACharts-Accr2010.htm, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-07-14. www.bpi.co.uk nztop40.co.nz "Gold/Platinum - Music Canada". Music Canada (באנגלית אמריקאית). נבדק ב-2018-07-14. Justin Bieber | Receipts, ATRL (באנגלית) "LISTEN: Justin Bieber and Sean Kingston's New Jam". PEOPLE.com (באנגלית אמריקאית). 2010-03-04. נבדק ב-2017-10-24. On Air with Ryan Seacrest - News & More from the Live Radio Show, On Air with Ryan Seacrest (באנגלית)
מאמן השנה של ה-BBC

תואר מאמן השנה של ה-BBC הוא תואר שמוענק למאמן שפעל בבריטניה, והצטיין במיוחד בשנה זו. את הפרס הראשון קטף סר אלכס פרגוסון ב-1999. 1999 - סקוטלנד אלכס פרגוסון 2000 - גרמניה יורגן גרובלר 2001 - שוודיה סוון גוראן אריקסון 2002 - צרפת ארסן ונגר 2003 - אנגליה קלייב וודוארד 2004 - צרפת ארסן ונגר (2) 2005 - פורטוגל ז'וזה מוריניו 2006 - אוסטרליה דניאל אנדרסון 2007 - איטליה אנצו קלצגה 2008 - ויילס דייב בריילספורד 2009 - איטליה פאביו קאפלו 2010 - סקוטלנד קולין מונטגומרי 2011 - זימבבואה אנדי פלאואר 2012 - ויילס דייב בריילספורד (2) 2013 - ניו זילנד וורן גטלנד 2014 - אירלנד פול מקגינלי 2015 - צפון אירלנד מייקל אוניל 2016 - איטליה קלאודיו ראניירי 2017 - שוודיה בנקה בלומקויסט, צפון אירלנד סטפן מגואיר, ווילס כריסטיאן מלקולם 2018 - אנגליה גארת' סאות'גייט 2019 - אנגליה ג'ון בלאקי 2020 - גרמניה יורגן קלופ 2021 - אנגליה גארת' סאות'גייט (2) 2022 - הולנד סרינה ויכמן ערך זה הוא קצרמר בנושא כדורגל אנגלי. אתם מוזמנים לתרום לוויקיפדיה ולהרחיב אותו.
לא תלך רכיל בעמיך

לא תלך רכיל בעמיך היא מצוות לא תעשה מתוך תרי"ג מצוות, לפיה אסור להעביר מידע שעלול לסכסך, או לספר לשון הרע. מקור האיסור בספר ויקרא, פרק י"ט, פסוק ט"ז. בתורה ישנו איסור על רכילות ”לֹא תֵלֵךְ רָכִיל בְּעַמֶּיךָ” (ספר ויקרא, פרק י"ט, פסוק ט"ז), ומבואר בתלמוד (תלמוד בבלי, מסכת סנהדרין, דף ל"א, עמוד א') שנכלל בזה לאסור על דיין שהיה מהמיעוט המזכה לספר למחויב שהוא היה מהמזכים ופלוני ופלוני חייבוהו, והוסיפו על כך גם את הפסוק ”הוֹלֵךְ רָכִיל מְגַלֶּה סּוֹד” (ספר משלי, פרק י"א, פסוק י"ג), המלמד לאסור לספר כל דבר הנאמר לאדם על סמך אמון שלא יספר. הרמב"ם כתב ב"משנה תורה": המרגל בחברו עובר בלא תעשה, שנאמר: 'לא תלך רכיל בעמיך'. ואף על פי שאין לוקין על דבר זה, עוון גדול הוא, וגורם להרוג נפשות רבות בישראל, לכך נסמך לו 'לא תעמוד על דם רעך'... איזהו רכיל? זה שטוען דברים והולך מזה לזה ואומר כך אמר פלוני כך וכך שמעתי על פלוני, אף על פי שהוא אמת, הרי זה מחריב את העולם. יש עוון גדול מזה עד מאד, והוא בכלל לאו זה, והוא לשון הרע, והוא המספר בגנות אף על פי שאומר אמת. אבל האומר שקר, נקרא מוציא שם רע על חברו (רמב"ם דעות ז א-ב). הכסף משנה מדייק ברמב"ם שהרכילות אסורה גם כשהמדבר סבור שאין בזה גנאי, עצם הפעולה של הטענת דברים מזה לזה, הרי זה נכלל באיסור רכילות. כסף משנה שם). עוד כתב הרמב"ם: אמרו חכמים: שלוש עבירות נפרעין מן האדם בעולם הזה ואין לו חלק לעולם הבא, עבודת כוכבים וגילוי עריות ושפיכות דמים, ולשון הרע כנגד כולם... ולא נחתם גזר דין על אבותינו במדבר אלא על לשון הרע לבד... ויש דברים שהן אבק לשון הרע, כיצד... שיאמר שִתקו מפלוני, איני רוצה להודיע מה אירע (רמב"ם דעות ז). על פי היהדות, חברה לא יכולה להתקיים כאשר יש רכילויות ולשון הרע בין אחד לשני, רכילות גורמת לריבים וסכסוכים, חברה אנושית ללא רכילות היא חברה טובה יותר. רש"ר הירש כותב "במקום שרוח רכילות שולטת, אין להאמין בריע ואין לבטוח באלוף, כל אדם חייב לשמור פתחי פיו, לבל יספר לאחר על ענייניו הפרטיים" (הרב הירש פרשת קדושים פרק יט פסוק טז). איסור לשון הרע
הנוף החקלאי בדרום אלנד

הנוף החקלאי בדרום אלנד הוא אתר מורשת עולמית של אונסק"ו השוכן על רמה גדולה המכסה 56,000 דונם, על גבי האי אלנד בשוודיה. כתוצאה משכבת אדמה דקה ומרמת חומציות גבוהה, האתר כולל מגוון רחב של צמחים, כולל מינים נדירים רבים. האזור הוכרז כאתר מורשת עולמית בזכות המגוון הביולוגי המרשים שבאזור, ובזכות הרקע הפרה-היסטורי של האתר מבחינת היכולת של בני אדם קדומים להסתגל לסביבת האקלים המיוחדת. היישוב הפלאוליתי אלבי ממוקם על החוף המזרחי של האי, שם חפירות חשפו שרידים של בקתות עץ סביב אגם פרהיסטורי קטן. נמצאו באתר ממצאים שונים המעידים על הימצאותם של דובים, כלבי ים ופוקניים, וכן נחשפו טכנולוגיות לציד ולקציר, כגון חניתות, צלצלים עשויים קרניים וצור. ארכאולוגים גילו עדויות של מבנים מבוצרים מעוגלים שנבנו בתקופות מאוחרות יותר. בתקופת הברונזה ובחלקה הראשון של תקופת הברזל, הצמחייה באזור סבלה מלחצים קיצוניים. חוקרים הציעו השערה כי היעלמותם של עצים גרמה להיעלמותם המסתורית של בני אדם סביב שנת 500 לפנה"ס, אשר מתועדת באי ובמקומות אחרים. אותם חוקרים מאמינים כי הסיבה לכך הייתה הרחבת האוכלוסייה האנושית עד אשר חרגה מיכולת ההכלה של האתר. סביב השנים 800 עד 1000, יישובים ויקינגיים חזרו להופיע בסביבה. מישור הגיר נוצר על ידי פעולה קרחונית לפני עידן הקרח. אבן הגיר עצמה נוצרה לפני כ-500 מיליון שנה מתוך הים שמדרום לאי. מסיבות אלו, אבן הגיר שבנוף החקלאי של דרום אלנד מכילה רישום מאובנים נדיר של יצורים ימיים אשר תרמו רבות להבנת התפתחותם של יצורים חיים רבים. מדיה וקבצים בנושא הנוף החקלאי בדרום אלנד בוויקישיתוף הנוף החקלאי בדרום אלנד, באתר אונסק"ו. ערך זה הוא קצרמר בנושא אתרי מורשת עולמית ובנושא גאוגרפיה של שוודיה. אתם מוזמנים לתרום לוויקיפדיה ולהרחיב אותו.
יוסף בס

יוסף בס (5 במאי 1908–1995) היה קריקטוריסט נודע בתקופת היישוב ובתקופת ראשית המדינה, וכן צייר כרזות, צייר תפאורות לתיאטרון ומעצב מדליות. יוסף בס נולד בשנת 1908 בלבוב שבגליציה (לימים בפולין). ב-1936 עלה לארץ ישראל. למד אדריכלות בטכניון בחיפה. לאחר סיום לימודיו בשנת 1940 עבד כאדריכל ויחד עם זאת החל לפרסם קריקטורות בעיתון הארץ והפך לקריקטוריסט הקבוע של העיתון במשך כ 30 שנה. הקריקטורות שלו שפורסמו תחת הכותרת "הימים הללו" כיסו את כל תקופת מלחמת העולם השנייה והשואה, ובהמשך תקופת המאבק בבריטים ומלחמת העצמאות. החל במחצית השנייה של שנות ה-30 הוציא לאור עיתון סאטירי בשם 'סיכות', בעריכת יעקב רזניק. במלחמת העצמאות ולאחריה שירת יוסף בס כקצין ההסברה הראשון של משטרת ישראל ולאחר מכן שב למדורו ב"הארץ" והמשיך בו עד לסוף שנות השבעים. במקביל הקים משרד פרסום. זכה בפרסים עבור כרזות שצייר עבור מרכז ההסברה. כמו כן עיצב מדליות ממלכתיות וצייר תפאורות להצגות תיאטרון. ביקורות התיאטרון של ד"ר חיים גמזו לוו באיורי דיוקנאות השחקנים פרי מכחולו של יוסף בס. בס צייר איורים לספרים רבים, ביניהם ספרי ילדים. הקריקטורות שפרסם יוסף בס ב"הארץ" יצאו לאור במספר ספרים. ליוסף בס היה קו דק ועדין והיטיב לצייר דיוקנאות. בעיקר אהב לצייר את דמותו של דוד בן-גוריון, בעין ביקורתית אך אוהדת. הקריקטורות של בס על דוד בן-גוריון לוקטו בספרו " הזקן והעם" שהופיע בשנת 1961. בס חידש את המילה "מונית". על ימין ועל שמאל, הוצאת סכות, 1942. הימים הללו, הוצאת מצפה, 1944. עבדים היינו..., הוצאת מסדה, תש"ט. היו זמנים, הוצאת מצפן, 1952. יהיה טוב, 1955. השנים הללו 1947 - 1959, הוצאת מסדה, 1959. הזקן והעם, הוצאת המדפיס האזרחי, 1961. מדינה זה לא צחוק, 1968. דיין בעין הקריקטורה, הוצאת א. לוין אפשטיין, 1969. היה טוב, הוצאת יוחי, 1979. רשימת הפרסומים של יוסף בס, בקטלוג הספרייה הלאומית יוסף בס באתר המוזיאון הישראלי לקריקטורה ולקומיקס (ביוגרפיה מפורטת) יותר שנינות מאשר הומור, דבר, 23 באוקטובר 1959 א. לרנר, ישראל בעיני יוסף בס, דבר, 3 בינואר 1969 עופר אדרת, "תיש עם זקן": כשהקריקטוריסט של "הארץ" העליב את ראש עיריית ירושלים, באתר הארץ, 14 בפברואר 2019 יוסף בס (1914-1995), דף שער בספרייה הלאומית יוסף בס, בארכיון הבימה דליה קרפל, הקריקטוריסטים של מלחמת העצמאות, באתר הארץ, 26 במאי 2016 על החידוש "מונית" ביקורת: י. ר., פובליציסטיקה בשפת הקריקטורות, חרות, 15 ביולי 1949. ביקורת: אריה ל., "השנים הללו" ליוסף בס, דבר, 10 ביולי 1959. יוסף לפיד, משה דיין – בעין הקריקטורה, מעריב, 22 במאי 1969. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ג'ון הול

האם התכוונתם ל... ג'ון הול (פיזיקאי) – פיזיקאי אמריקאי, חתן פרס נובל לפיזיקה לשנת 2005 ג'ון הול (ראש ממשלת ניו זילנד) – ראש ממשלת ניו זילנד בשנים 1879–1882 ג'ון הול (שחקן) (Jon Hall (actor)) – שחקן קולנוע אמריקאי ג'ון האתורן הול – איש צבא ופקיד קולוניאלי בריטי שכיהן כמזכיר הראשי של ממשלת המנדט הבריטי בארץ ישראל
ג'נט הנפריי

ג'נט אי איי הנפריי (באנגלית: Janet E. A. Henfrey; נולדה ב-16 באוגוסט 1935) היא שחקנית תיאטרון וטלוויזיה בריטית. היא ידועה בעיקר מהופעתה בתפקיד גברת בייל סדרה הקומית "בחלוף השנים", ובתפקיד המורה במיני-סדרה "הבלש המזמר" מאת דניס פוטר. ב-1965 שיחקה גם במחזה מאת פוטר בשם "Stand Up, Nigel Barton" בתפקיד מורה. הנפריי נולדה באלדרשוט שבהמפשייר. היא למדה אנגלית בקולג' סנט אן באוניברסיטת אוקספורד, והיסטוריה במכללת סמית'. אחר כך למדה משחק באקדמיה המלכותית לאמנות הדרמה (RADA). בטלוויזיה הופיעה הנפריי בסדרה "Victoria Wood As Seen On TV" של ויקטוריה ווד, במיני-סדרה "היהלום שבכתר", בסדרה הביוגרפית "Reilly, Ace of Spies", בפרק "The Curse of Fenric" מ-1989 ובפרק "Mummy on the Orient Express" ב-2014 בסדרת המדע בדיוני "דוקטור הו". עוד השתתפה בסדרות "ג'יבס וווסטר", "חדר מיון", "לאבג'וי", "רגל אחת ברגל" ו-"Simon and the Witch". ב-1996 שיחקה הנפריי בתפקיד קטן בפרק "Five Get into Trouble" בסדרה על פי ספרי "החמישייה הסודית", אשר נקראה "החמישייה הסודית". היא גילמה את מיסטרס היקייט ברומהד בשני פרקים בסדרה "The Worst Witch". ב-2015 הופיעה במיני-סדרה הבריטית "וולף הול". ג'נט הנפריי חיה באיזלינגטון שבצפון לונדון. היא חברה במפלגת הלייבור, ונאמנה של קרן הסיוע לאמנים "International Performers Aid Trust". ג'נט הנפריי, במסד הנתונים הקולנועיים IMDb (באנגלית) ג'נט הנפריי, באתר AllMovie (באנגלית) ג'נט הנפריי, במסד הנתונים הקולנועיים KinoPoisk (ברוסית) "Index entry". FreeBMD. ONS. נבדק ב-14 בנובמבר 2010. {{cite web}}: (עזרה) Janet Henfrey Biography, IMDb Mini Biography By: zep4k
נבחרת טורקמניסטן בכדורגל

נבחרת טורקמניסטן בכדורגל היא נבחרת הכדורגל הלאומית של טורקמניסטן. הנבחרת מעולם לא העפילה לגביע העולמי. בשנת 2004, חוללה הנבחרת הפתעה גדולה כאשר העפילה לגביע אסיה. בטורניר זה, השיגה רק נקודה אחת ולא העפילה לסיבוב השני. הדירוג הנוכחי של נבחרת טורקמניסטן ברשימת הדירוג של פיפ"א, הוא המקום ה-142 בעולם, נכון ל-19 בספטמבר 2024; הניקוד הוא 1,065.42 – עלייה של 2 נקודות לעומת ניקוד קודם. דירוג השיא 86 נמדד לראשונה באפריל 2004, והדירוג הנמוך ביותר 174 נמדד לראשונה בספטמבר 2007. 1930 עד 1994 - לא נרשמה. הייתה חלק מברית המועצות. 1998 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה 2006 - לא נכנסה 2008 - סיבוב ראשון 2010 - מקום שני 2012 - מקום שני 2014 - סיבוב ראשון מדיה וקבצים בנושא נבחרת טורקמניסטן בכדורגל בוויקישיתוף אתר האינטרנט הרשמי של נבחרת טורקמניסטן בכדורגל נבחרת טורקמניסטן בכדורגל, ברשת החברתית פייסבוק דירוג לנבחרות לאומיות לגברים באתר פיפ"א החל מאוקטובר 1994 – אז החל דירוג פיפ"א לנבחרת זו
זאק קולינס

זאק קולינס (באנגלית: Zach Collins; נולד ב-19 בנובמבר 1997) הוא כדורסלן אמריקאי, המשחק בעמדת הסנטר בקבוצת סן אנטוניו ספרס מליגת ה-NBA. שיחק באוניברסיטת גונזגה, ונבחר במקום העשירי של דראפט ה-NBA 2017. קולינס נולד בצפון לאס וגאס שבנבדה למייקל ולהת'ר קולינס. קולינס שיחק כדורסל בבית ספר תיכון בישופ גורמן, בלאס וגאס שבנבדה, שם סייע להוביל את בית הספר לארבע אליפויות רצופות. קולינס עשה את שנתו האחרונה, עם ממוצע של 17.3 נקודות, 14 ריבאונדים, 3.1 אסיסטים ו-6.4 חסימות בדרכו לשחקן הטוב ביותר בליגה הדרום-מערבית של נבדה ולפרס שחקן השנה של נבדה מטעם גטורייד. קולינס גם שבר את השיא לעונה בודדת בנבדה עבור מספר הריבאונדים וחסימות במהלך עונתו האחרונה בתיכון. כסטודנט שנה בגונזגה, קולינס שיחק בדרך כלל מהספסל כסנטר. בעונת 2016/2017, הממוצע של קולינס עמד על 10 נקודות, 5.9 ריבאונדים ו-1.7 חסימות ב-17.3 דקות למשחק. במשחק חצי הגמר טורניר אליפות המכללות לשנת 2017, קלע קולינס 14 נקודות, אסף 13 ריבאונדים וחסם 6 פעמים, כאשר ה"בולדוגס" ניצחו את אוניברסיטת קרוליינה הדרומית בתוצאה 77–73. במשחק גמר הטורניר, מול אוניברסיטת קרוליינה הצפונית, קלע קולינס 9 נקודות בלבד, בעוד קבוצתו הפסידה בתוצאה 65–71. בדראפט 2017 נבחר קולינס על ידי סקרמנטו קינגס בבחירה העשירית, ומיד הועבר בטרייד לפורטלנד טרייל בלייזרס. בעונת 2018/2019 סייע לפורטלנד להעפיל לגמר האזור המערבי בפלייאוף ה-NBA, לראשונה מזה 19 שנים. לאורך הפלייאוף שותף בכל 16 משחקי קבוצתו, ותרם 6.8 נקודות בממוצע למשחק. לאחר 3 משחקים בעונת 2019/2020 נפצע בכתפו, ונאלץ להחמיץ את 63 המשחקים הבאים של הטרייל בלייזרס. לקראת פתיחת פלייאוף 2020 סבל מפציעה בקרסול, בגינה הושבת לכל אורך הפלייאוף. לקראת עונת 2021/2022 חתם קולינס בסן אנטוניו ספרס ל-3 עונות עבור 22 מיליון דולר. מדיה וקבצים בנושא זאק קולינס בוויקישיתוף זאק קולינס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN זאק קולינס באתר Hoops העתיד כבר כאן: היכרות עם בחירות הדראפט, באתר ערוץ הספורט, 23 ביוני 2017 העתיד כבר כאן: היכרות עם בחירות הדראפט, באתר ערוץ הספורט, 23 ביוני 2017 קולינס עבר ניתוח בכתפו, באתר הקבוצה, 5 בנובמבר 2019 21 קולינס יחמיץ את כל המשך הפלייאוף, באתר הקבוצה, 21 באוגוסט 2020